**Ministru kabineta noteikumu projekta „Grozījums Ministru kabineta 2003.gada 5.augusta noteikumos Nr.436 „Personu apliecinošu un tiesības apliecinošu dokumentu paraugu informācijas sistēmas veidošanas un izmantošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts izstrādāts, pamatojoties uz Aizsardzības ministrijas iniciatīvu, lai valsts drošības un aizsardzības nodrošināšanas nolūkā paredzētu pieeju personu apliecinošu un tiesības apliecinošu dokumentu paraugu informācijas sistēmai – dokumentu paraugu reģistram (turpmāk – reģistrs) visām Imigrācijas likuma 1.panta pirmās daļas 5.1punktā minētajām kompetentajām iestādēm savu uzdevumu veikšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2003.gada 5.augusta noteikumos Nr.436 „Personu apliecinošu un tiesības apliecinošu dokumentu paraugu informācijas sistēmas veidošanas un izmantošanas noteikumi” (turpmāk – noteikumi) 23.punktā ir uzskaitītas tās iestādes, kurām ir nodrošināta pieeja reģistrā iekļautajai otrā līmeņa informācijai.  2016.gada 1.jūlijā stājās spēkā likums „Grozījumi Imigrācijas likumā”, ar kuru, pamatojoties uz valsts drošības interešu aizsardzību, tika izdarīti grozījumi Imigrācijas likuma 1.panta pirmās daļas 5.1punktā, ietverot arī Militārās izlūkošanas un drošības dienestu kā kompetento iestādi. Grozījums tika veikts, lai nodrošinātu, ka visu valsts drošības iestāžu, tai skaitā Militārās izlūkošanas un drošības dienesta, izlūkošanas vai pretizlūkošanas darbību rezultātā iegūto informāciju uzskatītu par pamatu valsts drošībai nozīmīgu lēmumu pieņemšanai. Jānorāda, ka visām valsts drošības iestādēm ir vienlīdz nozīmīga loma valsts drošības nodrošināšanā un to likumā paredzētās funkcijas un uzdevumi ir vērsti uz valsts apdraudējuma novēršanu. Militārās izlūkošanas un drošības dienests ir valsts drošības iestāde, kura darbojas saskaņā ar Nacionālās drošības likumu, Valsts drošības iestāžu likumu, Operatīvās darbības likumu, Ministru kabineta 2004.gada 17.augusta noteikumiem Nr.716 „Militārās izlūkošanas un drošības dienesta nolikums” un citiem normatīvajiem aktiem un kompetences ietvaros veic militāro pretizlūkošanu un izlūkošanu, kā arī veic citus uzdevumus ar mērķi nodrošināt valsts aizsardzību. Tādējādi uz visām valsts drošības iestādēm, bez izņēmuma, būtu attiecināmi arī nosacījumi attiecībā uz pieeju informācijas sistēmām, kas nepieciešamas funkciju īstenošanai un valsts drošības nodrošināšanai.  Ievērojot minēto, ir nepieciešams veikt izmaiņas noteikumos, lai nodrošinātu pieeju reģistrā iekļautajai informācijai arī Militārās izlūkošanas un drošības dienestam kā valsts drošības iestādei. |
| 3. | Projekta izstrādē iesaistītās institūcijas un publiskas personas kapitālsabiedrības | Militārās izlūkošanas un drošības dienests, Aizsardzības ministrija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas Informācijas centrs, Militārās izlūkošanas un drošības dienests. |
| 2. | Tiesiskā regulējuma ietekme uz tautsaimniecību un administratīvo slogu | Prognozējams, ka administratīvais slogs samazināsies, jo Militārās izlūkošanas un drošības dienestam nebūs jāsagatavo pieprasījumi, bet Iekšlietu ministrijas Informācijas centram nebūs jāgatavo informācija, atbildot uz Militārās izlūkošanas un drošības dienesta pieprasījumiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projekts attiecas uz valsts drošības iestāžu amatpersonām. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Iekšlietu ministrijas Informācijas centrs, Militārās izlūkošanas un drošības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas ne arī likvidēt vai reorganizēt esošās institūcijas. Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

*Anotācijas III, IV, V sadaļa – projekts šīs jomas neskar.*

Aizsardzības ministrs R.Bergmanis

Valsts sekretārs J.Garisons

09.08.2018. 12:07

613

Masāne, 67177804

[linda.masane@midd.gov.lv](mailto:linda.masane@midd.gov.lv)